**Zalaszentgrót Város Önkormányzata Képviselő-testületének 15/2025. (XI. 27.) önkormányzati rendelete**

**a vásárokról és piacokról szóló 13/1995. (VIII.04.) önkormányzati rendelet módosításáról**

[1] Zalaszentgrót Város Önkormányzata Képviselő-testülete elkötelezett amellett, hogy a város közigazgatási területén lehetőséget biztosítson a rendezett piacokon és vásárokon történő kereskedésre. Ennek célja, hogy támogassa a helyben termelt, kiváló minőségű élelmiszerek rövid ellátási láncban történő értékesítését helyi termelők által, egyúttal teret adjon a helyi parasztgazdálkodás és kézművesség népszerűsítésének. Ezen kívül lehetőséget biztosítanak a hagyományok ápolására, továbbadására és a térség szellemi örökségének megőrzésére és hasznosítására.

[2] Zalaszentgrót Város Önkormányzata Képviselő-testülete az Alaptörvény 32. cikk (2) bekezdésében rögzített eredeti jogalkotói hatáskörében, Magyarország helyi önkormányzatairól szóló 2011. évi CLXXXIX. törvény 13. § (1) 14. pontjában meghatározott feladatkörében eljárva, a vásárokról, a piacokról és a bevásárlóközpontokról szóló 55/2009. (III.13.) Korm. rendeletben foglaltak alapján a vásárokról és piacokról szóló többszörösen módosított 13/1995. (VIII. 04.) számú önkormányzati rendelet módosításáról a következőket rendeli el:

**1. §**

(1) Zalaszentgrót Város Önkormányzata Képviselő-testületének a vásárokról és piacokról szóló 13/1995. (VIII. 04.) önkormányzati rendelete 2. melléklete helyébe az 1. melléklet lép.

(2) Zalaszentgrót Város Önkormányzata Képviselő-testületének a vásárokról és piacokról szóló 13/1995. (VIII. 04.) önkormányzati rendelete 3. melléklete helyébe a 2. melléklet lép.

**2. §**

Ez a rendelet 2026. január 1-jén lép hatályba, és 2026. január 2-án hatályát veszti.

|  |  |
| --- | --- |
| Baracskai József polgármester | Dr. Simon Beáta jegyző |

A rendelet 2025. november 27. napján kihirdetésre került.

|  |  |
| --- | --- |
|  | Dr. Simon Beáta  jegyző |

*1. melléklet a 15/2025. (XI. 27.) önkormányzati rendelethez*

„*2. melléklet*

(A melléklet szövegét a(z) 2. melléklet.pdf elnevezésű fájl tartalmazza.)”

*2. melléklet a 15/2025. (XI. 27.) önkormányzati rendelethez*

„*3. melléklet*

(A melléklet szövegét a(z) 3. melléklet.pdf elnevezésű fájl tartalmazza.)”

Általános indokolás

Zalaszentgrót Város Önkormányzata Képviselő-testülete az Alaptörvény 32. cikk (2) bekezdésében rögzített eredeti jogalkotói hatáskörében, Magyarország helyi önkormányzatairól szóló 2011. évi CLXXXIX. törvény 13. § (1) 14. pontjában meghatározott feladatkörében eljárva, a vásárokról, a piacokról és a bevásárlóközpontokról szóló 55/2009. (III.13.) Korm. rendeletben foglaltak alapján megalkotta a vásárokról és piacokról szóló 13/1995. (VIII.04.) önkormányzati rendeletét. (a továbbiakban: Rendelet). A helypénzek mértékének emelése indokoltnak tekinthető, mivel a makrogazdasági infláció továbbra sem mérséklődött a tavalyi szinthez képest, és a Központi Statisztikai Hivatal előrejelzése 2025-re 4,3%-os inflációval számol. Tekintettel arra, hogy az elmúlt két évben nem történt díjemelés, javasolt a helypénzek átlagosan 10%-os növelése 2026-ra. A vásárok és piacok megrendezésének időpontjai aktualizálásra kerültek. A módosítások 2026. január 1-jén lépnek hatályba.

Részletes indokolás

**Az 1. §-hoz**

A Rendelet 1.§-a a 2-3. mellékletekmódosításáról rendelkezik.

**A 2. §-hoz**

A Rendelet 2. §-a a rendelet hatálybalépéséről és annak hatályon kívül helyezéséről rendelkezik.