**Zalaszentgrót Város Önkormányzata Képviselő-testületének .../2025. (XI. 27.) önkormányzati rendelete**

**Egyes adórendeletek módosításáról**

[1] A helyi adórendszer elsődleges feladata az önkormányzat gazdálkodásának megalapozása, a gazdálkodás anyagi alapjainak erősítése, a helyi autonómia feltételeinek megteremtése.

[2] A helyi adók emelésére elsősorban a kötelező önkormányzati feladatok ellátásához és Zalaszentgrót Város fejlődéséhez szükséges önerő biztosítása érdekében kerül sor. Az adóemelés kényszerét megalapozza az önkormányzatok működéséhez, kötelező feladatok ellátásához biztosított központi források elégtelen szintje, valamint a központi költségvetés kiegészítéséhez elvont szolidaritási hozzájárulás és a helyi iparűzési adó többletbevételének jelentős elvonásával az önkormányzat működési feltételei jelentősen beszűkültek.

[3] Zalaszentgrót Város Önkormányzata Képviselő-testülete a helyi adókról szóló 1990. évi C. törvény 1. § (1) bekezdésében foglalt felhatalmazás alapján, a Magyarország Alaptörvénye 32. cikk (1) bekezdésének h) pontjában, valamint a Magyarország helyi önkormányzatairól szóló 2011. évi CLXXXIX. Törvény 42. § 1. pontjában meghatározott feladatkörében eljárva a kommunális adóról szóló 15/1991. (XII.20.) önkormányzati rendeletének, az építményadóról szóló 8/1997. (XI. 1.) önkormányzati rendeletének módosításáról a következőket rendeli el:

**1. §**

A magánszemélyek kommunális adójáról szóló 15/1991 (XII. 20.) önkormányzati rendelet 5. §-a helyébe a következő rendelkezés lép:

**„5. § *[Az adó mértéke]***

Az adó évi mértéke adótárgyanként, vagy lakásbérleti jogonként 14.000,-Ft.”

**2. §**

Az építményadóról szóló 8/1997 (XI. 1.) önkormányzati rendelet 7. § a) pontja helyébe a következő rendelkezés lép:

*(Az adó évi mértéke:)*

„*a)* Lakás esetén: 900,-Ft/m2”

**3. §**

Ez a rendelet 2026. január 1-jén lép hatályba, és 2026. január 2-án hatályát veszti.

|  |  |
| --- | --- |
| Baracskai József polgármester | Dr. Simon Beáta jegyző |

A rendelet 2025. november 27. napján kihirdetésre került.

|  |  |
| --- | --- |
|  | Dr. Simon Beáta  jegyző |

Általános indokolás

A helyi adókról szóló 1990. évi C. törvény (továbbiakban: Htv.) szabályozza az adók mértékének felső határát; ami a magánszemélyek kommunális adója esetében a törvény 26. §-a alapján 17.000 Ft, építményadó vonatkozásában a Htv. 16.§ a.) bekezdése alapján 1.100 Ft/ m2. Ugyanakkor a törvény 6. § c) pontjában megfogalmazott - a fogyasztói árszínvonal-változások szorzatával számító - felhatalmazó rendelkezés alapján a tényleges adómaximum 2026. január 01. napjától magánszemélyek kommunális adója esetében 47.279,6 Ft/adótárgy, építményadó esetében (épület, épületrész után) 3.059,3 Ft/ m2 összegben is megállapításra kerülhetne. A felsorolt adómaximumok a Pénzügyminisztérium egyes tételes helyi adómértékek valorizációjáról szóló tájékoztatójában került meghatározásra.

Részletes indokolás

**Az 1. §-hoz**

A rendelet 1. §-a a magánszemélyek kommunális adó mértékének módosításáról rendelkezik.

**A 2. §-hoz**

A rendelet 2. §-a az építményadó mértékének módosításáról rendelkezik.

**A 3. §-hoz**

A rendelet 3. §-a a rendelet hatályba lépéséről és hatályon kívül helyezéséről rendelkezik.