**Zalaszentgrót Város Önkormányzata Képviselő-testületének 20/2025. (XI. 27.) önkormányzati rendelete**

**az önkormányzat 2025. évi költségvetéséről szóló 2/2025. (II.14.) önkormányzati rendelet módosításáról**

[1] Az önkormányzati működés, továbbá a helyi közügyek, közfeladatok biztonságos ellátása és a lakosság közszolgáltatásokhoz való hozzáférése szempontjából alapvető jogalkotási kötelezettség az adott költségvetési évre vonatkozó önkormányzati rendelet megalkotása. Zalaszentgrót Város Önkormányzatának közigazgatási területén működő oktatási-, nevelési és szociális intézmények közétkeztetésének, valamint a szünidei gyermekétkeztetésnek a folyamatos biztosítására kötelező önkormányzati feladat, mely keretében fizetendő díj a költségvetési rendelet mellékletében szabályozott.

[2] Zalaszentgrót Város Önkormányzata Képviselő-testülete az államháztartásról szóló 2011. évi CXCV. törvény 23. § (1)-(4) bekezdéseiben, valamint az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, a Magyarország 2025. évi központi költségvetéséről szóló 2024. évi XC. törvény rendelkezései alapján, a Magyarország helyi önkormányzatairól szóló 2011. évi CLXXXIX. törvény 111. §-ára figyelemmel Zalaszentgrót Város Önkormányzatának 2025. évi költségvetéséről szóló 2/2025. (II.14.) önkormányzati rendelet módosításáról következőket rendeli el:

**1. §**

Az önkormányzat 2025. évi költségvetéséről szóló 2/2025. (II. 14.) önkormányzati rendelet 10. melléklete helyébe az 1. melléklet lép.

**2. §**

Ez a rendelet 2026. január 1-jén lép hatályba, és 2026. január 2-án hatályát veszti.

|  |  |
| --- | --- |
| Baracskai József polgáemester | Dr. Smon Beáta jegyző |

A rendelet 2025. november 27. napján kihirdetésre került.

|  |  |
| --- | --- |
|  | Dr. Simon Beáta  jegyző |

*1. melléklet a .../2025. (XI. 27.) önkormányzati rendelethez*

„*10. melléklet a 2/2025. (II. 14.) önkormányzati rendelethez*

(A melléklet szövegét a(z) 10. mell. Étkezési tér.díj mód..pdf elnevezésű fájl tartalmazza.)”

Általános indokolás

Zalaszentgrót Város Önkormányzata Képviselő-testületea Zalaszentgrót Város Önkormányzatának közigazgatási területén működő oktatási-, nevelési és szociális intézmények közétkeztetésének, valamint a szünidei gyermekétkeztetésnek a folyamatos biztosítására kiírt nyílt pályázati eljárásról a 95/2023. (VI.29.) számú határozatban döntött, mely alapján a közétkeztetési szolgáltatás biztosítására - 2023. július 01. napjától 2026. június 30. közötti időszakban – a Vásártér Kereskedelmi és Vendéglátó Bt. (8790 Zalaszentgrót, Templom tér 1.) jogosult. A közétkeztetésre vonatkozó díjemelési javaslat elfogadása az önkormányzat 2025. évi költségvetéséről szóló 2/2025. (II.14.) önkormányzati rendelet módosítását teszi szükségessé, mivel annak 10. melléklete tartalmazza a közétkeztetésre vonatkozó intézményi térítési díjak meghatározását.

Részletes indokolás

**Az 1. §-hoz és az 1. melléklethez**

A költségvetési rendelet 10. mellékletének módosításáról rendelkezik.

**A 2. §-hoz**

A módosító rendelet hatályba lépéséről és hatályon kívül helyezéséről rendelkezik.